ન્યુયોર્ક વાયદાના ઓવરનાઈટ સમાચારો આજે ભાવોમાં વધુ ૨૩૭, ૨૦૩, ૧૭૫ તથા ૧૬૦ પોઈન્ટનો કડાકો બતાવતા હતા. ઘરઆંગણે નોર્થ બાજુ નવા પાક માટે વાવેતર ૧૮ ટકા વધ્યું હોવાનું બજારના સૂત્રોએ જણાવ્યું હતું. આજે ઓલ ઈન્ડિયા આવકો ૧૭થી ૧૮હજાર ગાંસડી આવી હતી. સ્પોટ પર ભાવો ઘટી ગુજરાત, મહારાષ્ટ્ર તથા મધ્ય-પ્રદેશ બાજુ જાતવાર નીચામાં રૃ.૩૯૫૦૦થી ૪૦૦૦૦ તથા ઉંચામાં રૃ.૪૧૦૦૦થી ૪૧૨૦૦ રહ્યા હતા. ફરધર પાકના ભાવો રૃ.૩૨૦૦૦થી ૩૬૦૦૦ રહ્યા હતા. ગુજરાત કલ્યાણના ભાવો રૃ.૨૬૦૦૦થી ૩૦૦૦૦ બોલાઈ રહ્યા હતા. આંધ્ર-કર્ણાટક બાજુ ભાવો રૃ.૪૨૫૦૦ રહ્યા હતા. નોર્થ બાજુ નરમાના ભાવો ઘટી જાતવાર મણના રાજસ્થાન બાજુ રૃ.૪૨૫૦થી ૪૩૦૦, હરિયાણા બાજુ રૃ.૪૨૮૦થી ૪૩૦૦ તથા પંજાબ બાજુ રૃ.૪૩૨૦થી ૪૩૭૦ રહ્યા હતા.